**Алматы облысының білім берудегі ақпараттық технологиялар орталығының 2019 жылы атқарылған жұмысының**

**есебі**

**Талдықорған, 2020 ж.**

**Алматы облысының білім берудегі ақпараттық технологиялар орталығының 2019 жылы атқарған жұмысы**

***Алматы облысы бойынша білім саласын ақпараттандырудың жай-күйі***

 Алматы облысында күндізгі жалпы білім беретін 760 мектеп бар, ондағы оқушылар саны – 410329. Облыстың білім беру мекемелері 50453 компьютерлік техникамен жабдықталған. 2019 жылы облыс бойынша бір компьютерге оқушы қатынасы – 10,7 (мұғалімдердің компьютерлерін есептемегенде), ал ауыл мектептерінде 10,3.

1 компьютерге келетін оқушы саны жағынан Ақсу (4,2), Райымбек (4,9), Балқаш (5,5), Көксу (6,6) аудандары жақсы көрсеткіштерге ие. Ал Еңбекшіқазақ (15,8), Талғар (15,4), Қарасай (13,6), Іле (13,3) аудандарында компьютерлік техникамен жабдықтау өте төмен. Бұл аталған аудандардағы оқушылар санының жылдан жылға артуына байланысты болып отыр.

 Дегенмен көптеген аудандарда 1 компьютерге келетін оқушы санының жоғары болу себебі – ескі техника санының басымдығы.

***Облыстық семинарлар, тексерулер, орындалған қызметтер***

 «Цифрлық Қазақстан» мемлекеттік бағдарламасын іске асыру аясында 2019 жылға облыста білім беруді цифрландыру іс-шараларының типтік жоспары құрылды.

Қазақстан Республикасының Цифрлық даму, инновациялар және аэроғарыш өнеркәсібінің министрі А.Қ.Жұмағалиевтің төралығымен Цифрландыру бойынша жыл бойы өткізілген кеңеске орталық директоры А.Б.Шарипова қатысты, апта сайын аталған жобалар бойынша мониторингтеу жүргізіліп, облыс әкіміне ақпарат дайындалып отырды.

2019 жылдың типтік жоспарына сәйкес білім беруді цифрландыру іс-шараларына жергілікті бюджеттен қаражат бөлініп, бүгінде цифрлық білім беруді енгізу бағытында облыста келесіжобалар жүзеге асырылды:

- Бастауыш, негізгі орта, жалпы орта білім берудің жалпы білім беретін бағдарламалары бойынша оқыту үшін ведомстволық бағыныстылығына қарамастан, білім беру ұйымдарына құжаттарды және оқуға қабылдау;

- АИС «Platonus College» автоматтандырылған жүйесін енгізу;

- электронды журналдар мен күнделіктер жүйесін енгізу;

- мектептерді кең жолақты Интернет желісіне қосу;

- мектептердегі пән кабинеттерін компьютерлік техникамен жабдықтау;

- мектептерді Wі-fi желісімен жабдықтау;

«Мектепке электрондық жазбалар енгізу» автоматтандыру жүйесі ендірілді. Жүйе мектеп туралы ақпаратты, жобалық қуатты және балаларды 1 сыныпқа қабылдау бойынша функционалды қамтиды. 2019 жылдың 1 маусымынан бастап 756 мектепте оқушылардың құжаттарын қабылдау электронды түрде жүргізілді.

34 (83%) мемлекеттік колледждерде «Платонус» автоматтандырылған жүйесі енгізіліп, жұмыс жасауда.

Облыстың 700 (92%) білім беру мекемесі «Күнделік» бірыңғай ақпараттық жүйесіне қосылды. Осыған байланысты Орталық қызметкерлері аудандық және қалалық білім бөлімдерінің ақпараттандыруға жауапты мамандары мен мектеп директорларының оқу ісі жөніндегі орынбасарлары үшін семинарлар өткізіп, консультациялық кеңестер беріп отырды. Сонымен қатар, «Күнделік» электрондық жүйесіне қосылған білім беру ұйымдарының мониторингі апта сайын жасалып, аудандық білім бөлімдеріне облыс бойынша статистика жіберілді.

2019 жылға интернет жылдамдығын көтеруге **502** млн. теңге бөлінді. 4-10 Мбит/с жоғары жылдамдықты интернет желісіне 2018 жылы 424 (56%) мектеп қосылса, қазіргі таңда 450 мектеп немесе 59% қосылды, қалған 310 мектеп спутник арқылы қосылған, ол **41**%-ды құрайды. Қала және аудан орталықтарында орналасқан **133** мектеп жоғары жылдамдықты интернетке 100% қосылды.

Пән кабинеттерінің компьютерлермен жабдықталуы 2018 жылы 57% болса, 2019 жылы 12164 немесе 61,5%-ға жетті (барлығы 19755 арнайы пәндік кабинеттер бар).

Сондай-ақ 2019 жылы жаңа модификациялық кабинеттерге жергілікті бюджеттен 11 физика, 12 химия, 9 биология және 15 лингафонды-мультимедиялық кабинеттер сатып алынды. Облыс мектептері 403 лингафонды-мультимедиялық кабинеттермен жабдықталған, жабдықталу үлесі 51% (2018 жылы - 50%), физика - 367, химия - 346, биология - 309. Жалпы жаңа модификациялық кабинеттермен жабдықталу көрсеткіші – 48,8% (2018 жылы - 46,1%) құрайды.

Облыстың 639 (84,1%) мектебінде 3182 интерактивті тақта орнатылған *(2018-2019 жылы - 634 мектепте (83,4%) 2871 тақта).*

Wi-Fi роутерлермен 2018 жылы 312 мектеп немесе 41% қамтамасыз етілсе, бүгінгі күнге бұл көрсеткіш 63,5%-ды (483 мектеп) құрайды.

2019 жылға сандық білім беру контентіне қосуға 737 мектеп онлайн режимде қосылды.

2018 жылы Талдықорған қаласындағы агротехникалық және политехникалық колледждерінде ІТ мамандарды дайындайтын **2** ІТ орталық және 19 ІТ-сыныптар ашылса, бүгінде 69 ІТ-сыныптар бар. Яғни 2019 жылға 50 ІТ-сыныпқа қаражат бөлінді. ІТ-сыныптар бойынша техникалық талаптар әзірленіп, ұсыныс ретінде аудандарға жіберілді.

2019 жылы облыстағы мектептерді сапалы сандық білім беру контентіне қосуға, мектептердегі Интернет желісінің жылдамдығын көтеруге республикалық бюджеттен нысаналы трансферттер бөлінді. Сонымен қатар жергілікті бюджеттен пән кабинеттерін компьютерлік техникамен жабдықтауға, дербес компьютерлерге, жаңа модификациялық кабинеттерге, Wi-Fi желісін жүргізуге, IT-сыныптарды алуға қаражат бөлінді. Осыған орай, аудандық, қалалық білім бөлімдерінің есепшілері мен ақпараттандыруға жауапты мамандар үшін семинарлар ұйымдастырылды. Мектептердің Интернет жылдамдықтарының көтерілуі, Wi-Fi роутерлермен жабдықталуы, IT-сыныптардың ашылуы туралы ақпаратты ай сайын жинап, мониторинг жасалынды. Сонымен қатар, бөлінген қаражаттың игерілуі қадағаланды.

Білім басқармасының ұйымдастыруымен ай сайынғы директорлардың аттестациялануы орталық базасында өткізіліп отырды. Орталық қызметкерлері техникалық қолдау көрсетті. Бейнежазбаға түсіріліп, монтаждау жұмыстары жүргізілді.

2019 жылғы 3 сәуірден бастап жаңартылған функционалдық және онлайн режимде жұмыс істейтін ұлттық білім берудің деректер қоры ақпараттық жүйесінің жаңа нұсқасы іске қосылды.

Білім басқармасы тарапынан өткізілетін алқа мәжілістерінде ҰББДҚ-ын толтыру бойынша мониторинг жүргізіп, ақпарат беріліп отырды.

Алматы облысының білім берудегі ақпараттық технологиялар орталығының сараптамалық кеңесінің құрамы жыл бойы білім беру мекемелеріне бюджеттік бағдарлама есебінен ақпараттандыру саласындағы тауарларды сатып алу үшін сараптамалық кеңес қорытындыларын әзірледі.

 «Бюджеттік өтінімді жасау және ұсыну қағидаларын бекіту туралы» Қазақстан Республикасы Қаржы министрінің «2014 жылғы 24 қарашадағы №511 бұйрығына өзгерістер енгізу туралы» Қазақстан Республикасы Қаржы министрінің 2015 жылғы 8 желтоқсандағы №628 бұйрығы (Әділет министрлігінде 2015 жылғы 26 желтоқсандағы №12548 болып тіркелген) негізінде Орталық қызметкерлері білім беру ұйымдарындағы компьютерлік техниканы жаңартуға, Интернет қызметтеріне, басқа да ақпараттандыруға байланысты қызметтерді қосуға қажетті қаражат мөлшерін анықтап, есептеулер жүргізді.

Орталық қызметкерлері білім басқармасына ақпараттандыру бойынша келіп түскен хаттарға жауап жазып, облыс әкімдігіне білім беру жүйесін ақпараттандыру бойынша мәлімет беріп, келіп түскен түрлі тапсырмаларды орындады (презентация құру, бейнежазбалар өңдеу, баннер, буклет, брошюра әзірлеу және баспадан шығару).

Сонымен қатар, жыл бойы білім басқармасының ұйымдастыруымен өткізілген семинарлар мен барлық іс-шаралар орталық қызметкерлерімен техникалық сүйемелденді.

**Қаңтар айында**

Қаңтар айында (5-6 күндері) Орталықта облыстық «Информатика» пәнінен олимпиада өткізілді. Қатысушылар саны – 48. Орталық қызметкерлері іс-шараның өткізілуін ұйымдастырып, техникалық қолдау көрсетті.

ҚР Премьер-министрі орынбасары А.Жұмағалиевке облыс әкімі Ж.Тұяқовтың цифрландыру жобалары бойынша есеп беруіне орай білім беру жүйесіндегі жобалар туралы ақпарат, бөлінген қаражаттары, көрсеткіштері, экономикалық эффектісі жайлы презентация әзірленді.

Экономика және бюджетті жоспарлау басқармасына ақпараттандыру бойынша мәліметтер берілді.

 «Bilim Media Group» компаниясы (Ресурстық орталық) және орталықтың ұйымдастыруымен Алматы облысының мұғалімдеріне арналған "iMektep", "iTest", "BilimLand білім беру платформасы" оқыту порталдары бойынша Іле, Жамбыл, Қарасай, Талғар аудандарына 2019 жылдың 9 қаңтар - 1 ақпан аралығына жоспарланған семинар тренинг жүргізілді. «Bilim Media Group» компаниясының оқыту ресурстарындағы аккаунттардың пайдалану көрсеткіші (статистикасы) туралы аудандарға хабарланды, төмен көрсеткіштері бар аудандармен жұмыс жасалынды.

Іле, Қарасай, Талғар аудандарына Bilimland ресурстары және «Күнделік электронды журналдар жүйесі» бойынша семинар өткізілді.

 **Ақпан айында**

Ақпан айында толық жинақталған мектептерді «Назарбаев зияткерлік мектептері» ДБҰ стандарттары және Шығыс Қазақстан облысы үлгісі бойынша жарақтандыруға орай облыс бойынша жаңа модификациялық кабинеттері бар мектептер іріктелді.

"BilimLand білім беру платформасы" оқыту порталдары бойынша Қаратал ауданында 2019 жылдың 4 ақпан және 1 наурыз аралығына жоспарланған семинар тренинг жүргізілді.

[Алматы облысының әкімі Амандық Баталов тұрғындар алдында есе](http://www.zhetysu.gov.kz/news/almaty-oblysyny-k-m-amandy-batalovty-t-r-yndar-aldynda-y-eseb.html)п беру кездесуін өткізді (2019 жылдың 21 ақпанда). Осыған орай, Алматы облысының білім басқармасының тапсырмасы бойынша, орталық қызметкерлері стенд материалдарын жинақтап, дайындады.

Облыстық «Менің мектебім» байқауы өткізілді (18-28 ақпан аралығында). Байқаудың қорытындысы [www.aocit.kz](http://www.aocit.kz) сайтына ілініп, диплом үлгілері дайындалды.

Алматы облысы бойынша жалпы білім беру мекемелерінің интернет жылдамдығын көтеруге, Wi-Fi техно­логия­сымен жабдықтауға, IT-сыныптар, модификациялық кабинеттерді, компьютерлерді мемлекеттік портал арқылы сатып алуға жариялаған аудандардың тізімі апта сайын әзірленді. Сонымен қатар 25-28 ақпан аралығында 2018 жылы бөлінген трансферттің (Wi-Fi, компьютер комплекттері, IT-сынып және МТБ) жұмыс актілері жинақталды.

Алматы облысының білім басқармасы Мемлекеттік органдарының 2017 жылғы қызметінің тиімділігін бағалау нәтижелері бойынша берілген тапсырмалардың орындалуын бақылау жөніндегі іс-шаралар жоспарының 18-тармағын орындау мақсатында «Ашық деректер» порталына орналастыратын ақпаратты жинақтау үшін аудандарға хат жолданып, хаттың қосымшасына сәйкес тізім әзірленді.

**Наурыз айында**

ҚР Премьер министрі А.Мамин іс-сапармен Талдықорған қаласына келуіне байланысты (2019 жылдың наурыз айының 23 күні) Алматы облысының білім басқармасының тапсырмасы бойынша стенд материалдары жинақталып дайындалды.

Облыстық «Үздік сандық ресурс» байқауы өткізілді (13-30 наурыз аралығында). Байқаудың қорытындысы [www.aocit.kz](http://www.aocit.kz) сайтына жарияланып, диплом үлгілері дайындалды.

**Сәуір, Мамыр**  **айларында**

"BilimLand білім беру платформасы" оқыту порталдары бойынша Талдықорған қаласы үшін 2019 жылдың 22 сәуір және 31 мамыр аралығына жоспарланған семинар тренинг жүргізілді.

 «Almatinskaya oblast» бөлмесінде (4 сәуір күні) «Жалпы білім беру ұйымдарына бірінші сыныпқа қабылдау» автоматтандыру жүйесі бойынша білім басқармасының мамандарының қатысуымен онлайн семинар өткізілді.

Кезекті болатын коллегияға Білім жүйесіндегі цифрландыруға байланысты ақпарат әзірленді.

Қазақстан Республикасының Цифрлық даму, қорғаныс және аэроғарыш өнеркәсібі министрлігіне «Жалпы білім беру ұйымдарына бірінші сыныпқа қабылдау» жүйесін egov.kz порталымен интеграциялау жолын қарастыруы туралы хат жолданды.

**«**Алматы облысы бойынша білім беру мекемелерін цифрландыру» тақырыбында презентация жасалды.

ҚР Білім және ғылым министрі К.Шамшидинова іс-сапармен Талдықорған қаласына келуіне байланысты (16-17 сәуір күндері) № 28 ІТ мектеп-лицейінің және Көксу ауданындағы Құндақбаев мектебінің техникаларын дайындау жұмыстары жүргізілді. Алматы облысының білім басқармасының тапсырмасы бойынша бөлім қызметкерлері стенд материалдарын жинақтап, видео әзірлеп дайындады.

«Цифрлық Қазақстан» мемлекеттік бағдарламасын іске асыру аясында облыста білім беруді цифрландыру іс-шараларының типтік жоспары бекітілген. Осыған орай, типтік жоспардағы цифрландыру іс-шараларының сапалы, жүйелі түрде атқарылуы үшін «2012-2013 жылдары облыс бойынша электронды оқыту жүйесіне енгізілген (E-learning) 134 білім беру ұйымдарындағы IT мамандарынан тұратын жұмыс тобын құрылсын» деген хатты 17 сәуір күні аудандарға жолдап, құрылған топтың бұйрығы жиналды.

2019-2020 оқу жылында өткізілетін облыстық интерактивті сабақтардың кестелерін құру мақсатында білім беру ұйымдарынан ұсынылатын сабақтар туралы мәліметтер жиналды.

2019 жылдың 15 мамырАлматы облысының білім берудегі ақпараттық технологиялар орталығы базасында «InCraft» ЖШС қызметкерлерімен «Жалпы білім беру ұйымдарына бірінші сыныпқа қабылдау» автоматтандыру жүйесі бойынша семинар өткізілді.

"BilimLand білім беру платформасы" оқыту порталдары бойынша Талдықорған қаласы үшін 2019 жылдың 6-31 мамыр аралығына жоспарланған семинар тренинг жүргізілді.

**Маусым, шілде айларында**

Нұр Отан партиясының **«Балаларға арналған тегін IT-сынып»** жобасы аясында өткізілетін іс-шараларының жоспары құрылды.

Талдықорған қаласындағы ІТ орталықтарда STEM Academia Bolashak Engineering бағдарламасы бойынша мұғалімдерге арналған оқыту семинары маусым айында өткізілді, оқыту бағдарламасы инженерия, робототехника, бағдарламалау, 3D-модельдеу бағыттары бойынша өтті.

Барлық аудандық білім бөлімінің бас есепшілерінен кеңжолақты интернет, модификациялық кабинеттер, Wi-Fi, IT-сынып, пән кабинеттері бойынша үнемделген қаражат туралы ақпарат жинақталды. Шілде айында өтетін облыстық маслихат отырысына үнемделген қаржыны Кеген, Жамбыл аудандарына жылжытуға хат жолданды.

«Цифрлық Қазақстан» мемлекеттік бағдарламасының 88 тармағына сәйкес «Халыққа арналған базалық цифрлық дағдылар бойынша оқыту курстарын өткізу, қайта даярлау» іс-шарасын жүзеге асыру мақсатында халықтың цифрлық сауаттылық деңгейін көтеруге бағытталған оқу курстары облыс әкімі аппаратының «АТО»-мен өткізілді. Осыған орай, **17** **маусым және қазан** айларына оқыту курсының кестесі әзірленіп, аудандарға жіберілді. Оқыту курсынан 15 031 адам оқытылды. Оқу бағдарламасына компьютерді қолданудың базалық принциптері мәселелері, сондай-ақ ЭЦҚ алу және «Электронды үкімет» пен «Ашық үкімет» порталдарымен жұмыс істеу машықтары енгізілді.

**Тамыз, қыркүйек айларында**

**«Bilim jáne ġylym»** атты облыстық тамыз кеңесі өтті. Өткізілген іс-шараларға ат салысып, презентация, бейнеролик жасап, техникалық көмек көрсетіп, стенд, пилларс, бағдарлама дизайндарын әзірленді. Тамыз кеңесінде оқылатын білім басқармасының басшысы Д.Жүнісовтың докладының презентациясы дайындалды.

Білім беруді автоматтандыру жүйелерін, олардың түрлерін, жаңашылдық идеяларды ортаға салу, «Цифрлық Қазақстан» жобасы аясында құрылған Білім берудегі цифрландыру іс-шаралар жоспары бойынша атқарылған жұмыстардың орындалуын талқылау мақсатында «IT-технологияларды енгізу арқылы **білім беру жүйесін автоматтандыру» тақырыбында** облыстық тамыз педагогикалық кеңесініңкезекті секция отырысы өткізілді (21 тамыз). Секциялық отырысқа **«InCraft» компаниясының байланыс орталығының жетекші маманы Сұлтанбекова Меруерт Берікқызы («Балаларды 1-ші сыныпқа қабылдау»), Алматы облысы әкімдігінің аппараты, «Техникалық қолдау орталығының» инженері Абейталипов Алмаз Есенкельдиевич («**Балабақшаларға өтініш беру және кезекке тұруды автоматтандыру») шақырылып, әзірлеген баяндамалары тыңдалынды.

Қыркүйек айында «Ақпараттық-талдау орталығы» АҚ сарапшысы және Алматы облыстық білім берудегі ақпараттық технологиялар орталығының қызметкерлері бірлесіп, аудандық білім бөлімдерінің әдіскерлеріне ҰББДҚ өзгерістері бойынша және қателерді түзету бойынша семинар өткізді.

2019 жылдың 16 қыркүйек және 15 қазан аралығында Ұлттық білім беру деректер қоры бойынша аудандық/қалалық мектептердің ҰББДҚ-на жауапты мамандарына арналған семинарлар өткізілді.

**Қазан, қараша, желтоқсан айларында**

2019 жылдың 8 қазан күні Талдықорған қаласындағы Б. Римова атындағы драма театр залында «[Ұстаз](https://e.edu.kz/statistics.html) аты - ұлы, әрі мәңгілік!» атты өткен салтанатты жиында ұстаздар қауымын облыс әкімі Амандық Баталов құттықтап, білім саласының үздіктеріне марапаттар тапсырды. Өткізілген іс-шараға бөлім қызметкерлері ат салысып, білім басқармасының сайтына, Facebook және ВК әлеуметтік желілеріне ақпарат жариялады.

Ақпараттандыру саласы бойынша 2020 жылға, яғни компьютерлік техникаға, Wi-Fi желісіне, жаңа модификациялық кабинеттерге, пән кабинеттерінің комьютерлік техникаларына, IT-сыныпқа, цифрландыру жобаларына бюджеттік өтінімдер әзірленіп, қаражат мөлшері есептелінді.

Талдықорған жоғары политехникалық колледжінің ІТ орталығында 2019 жылдың 12-13 желтоқсан аралығында (2 күндік) мектептегі IT сыныпқа жауапты информатика пәні мұғалімдеріне оқыту курсы ұйымдастырылды.

Қазақстан Республикасының Премьер – Министрі Б.Ә.Сағынтаевтың 2018 жылғы 9 ақпандағы 01-7/04-293//18-01-7.1 (3.15 т.) тапсырмасы бойынша, ағымдағы жылдың 24 желтоқсанында "JETISU HUB" инновациялық IT орталығы базасында информатика пәні мұғалімдеріне (25 мұғалім) онлайн платформаны пайдалану бойынша семинар өткізілді. Осыған орай, аудандық, қалалық білім бөлімдеріне хат жолданды.

«Жастар» спорт сарайында өткен «Президенттік шырша» мерекесіне  (24 желтоқсан) бейнеролик әзірленіп, техникалық қолдау көрсетілді.

Алматы облысының білім берудегі ақпараттық технологиялар орталығының [www.aocit.kz](http://www.aocit.kz/) ресми сайтын Орталық қызметкерлері жыл бойы ақпаратпен толықтырып, жаңартып техникалық жағынан қамтамасыз етіп отырады. Сонымен қатар, Алматы облысының білім басқармасының ресми сайтының (<http://almaobledu-gov.kz/>) жыл бойы әкімшілік жұмыстары жүргізіліп, жаңалықтар, баннерлер және батырмалар қосылды. Бейнероликтерді, презентацияларды және басқа да құжаттарды жүктеуге арналған сілтемелер сайтқа орналастырылып, техникалық қолдау көрсетіліп отырды. «Туған жерге – тағзым» акциясы аясында ***білім беру ұйымдарының ақпараттық ресурсына*** ([http://tylek-zhetysu.kz](http://tylek-zhetysu.kz/)) аудандық (қалалық) білім беру ұйымдарында өтіп жатқан іс-шаралар туралы жаңалықтар, мұғалімдердің үздік сабақ жоспарлары, сондай-ақ пайдалы ақпараттар жарияланып отырды. «Facebook», «Bkонтакте», «Twitter» әлеуметтік желілеріне Алматы облысы білім басқармасының, Орталықтың жыл бойы өткізілген іс-шаралар, жаңалықтар легі дайындалып, жарияланып отырды.

***«Күнделік» бірыңғай ақпараттық жүйесі***

Қазақстан Республикасы Білім және ғылым министрлігінің 2016 жылдың 29 тамызындағы № 536 бұйрығы негізінде білім беру ұйымдарында «Күнделік» бірыңғай ақпараттық жүйесі қолданылады.

Алматы облысы бойынша жүйеге 2016 жылы 189 білім беру ұйымы қосылса, ал 2017 жылы білім беру ұйымдарының саны 417 мекемені құрады. 2018 жылы 656 мектеп қосылып, облыс бойынша 86% құраса, ал 2019 жылға 700 білім беру ұйымы (92%) тіркелді.

Жыл бойы «Күнделік» электронды оқыту жүйесін пайдалану бойынша білім беру ұйымдарының қызметкерлеріне консультациялық көмек көрсетілді. Мектептердің интернет жылдамдықтарын мониторингтеу барысында интернет желісінің жылдамдығы төмен болуына байланысты 86 орта білім беру мекемелерін аталған жүйеде 2020 жылдың 01 қаңтарынан бастап жұмысын тоқтату бойынша **Қазақстан Республикасы Білім және ғылым министрлігіне** хат жіберілді.

***«Ұлттық білім беру деректер қоры»***

Қазақстан Республикасы Білім және ғылым министрлігінің «Электрондық оқыту жүйесін енгізу» жобасы аясында «Ұлттық білім беру деректер қоры» (ҰББДҚ) атты ішкі жүйе құрылған. Жүйеге 2176 білім беру мекемелері қосылған. Соның ішінде 784 жалпы білім беру мекемелері (жекеменшік мектептермен және оқу-өндірістік комбинаттармен бірге), 12 мамандандырылған, 29 арнаулы, 98 қосымша білім беру мекемелері, 11 ата-ананың қамқорынсыз қалған балалар ұйымы (жанұялық типтегі балалар үйі), 1165 мектепке дейінгі білім беру ұйымдары (мемлекеттік және жекеменшік балабақшалар, шағын орталықтар), 77 техникалық және кәсіптік білім беру ұйымдары қосылған.

Наурыз айында ҰББДҚ жаңа форматқа ауысты, яғни жаңа интерфейстегі бөлімдерге барлық білім беру ұйымдары көшірілді. Сол себепті наурыз, мамыр және маусым айларында білім беру мекемелеріне және білім бөлімдерінің мамандарына жаңа функционал бойынша онлайн режимде вебинарлар өткізілді.

Қыркүйек айында «Ақпараттық-талдау орталығы» АҚ сарапшысы және Алматы облыстық білім берудегі ақпараттық технологиялар орталығының қызметкерлері бірлесіп, аудандық білім бөлімдерінің әдіскерлеріне ҰББДҚ өзгерістері бойынша және қателерді түзету бойынша семинар ұйымдастырды.

2019 жылдың 16 қыркүйек және 15 қазан аралығында Ұлттық білім беру деректер қоры бойынша семинарлар өткізілді. Семинарға аудандық/қалалық мектептердің ҰББДҚ-на жауапты мамандары қатысты.

 Алматы облысының білім берудегі ақпараттық технологиялар орталығының мамандары күн сайын ұлттық білім беру деректер қорын толтыру жұмыстары бойынша мониторинг жүргізіп, жүйе жұмысына сараптама жасап, аудандық (қалалық) білім бөлімдерін хабардар етіп отырды.

 Ұлттық білім беру деректер қорында электрондық-цифрлық қолтаңба орнатуда барлық білім беру ұйымдарына орталықтың білім берудегі ақпараттандыру техникалық қамсыздандыру бөлімінің қызметкерлері үнемі консультациялық кеңес беріп отырды.

Барлық білім беру ұйымдарының ұлттық білім беру деректер қорын толтыру және ЭЦҚ (электрондық-цифрлық қолтаңба) қою жұмыстары барысында жіберілген кемшіліктер ескерілмей растап қол қойылған. Аудандық (қалалық) білім бөлімдеріне ескертулер жасалып, жіберілген қателіктер бойынша жұмыстар атқарылды.

**Цифрлық білім беру ресурстары**

Облыс педагогтары цифрлық білім беру ресурстарын белсенді пайдалануда. 2016-2017 оқу жылында Bilimland.kz сандық білім беру ресурсына 238 (32%) мектеп онлайн, 499 мектеп оффлайн режимде қосылса, ал 2017-2018 оқу жылында 665 (87%) мектеп онлайн, 72-сі оффлайн режимде қосылды. 2018-2019 оқу жылы білім беру ресурсына онлайн режимде қосылған мектеп саны 737-ге (97%) жетті.

Мектептерге мұғалімдердің санына қарай және 11-сынып оқушыларына арнайы логин және құпиясөздер берілді. Алматы облысының ресурстық орталығы және Ақпараттық технологиялар орталығының ұйымдастыруымен Алматы облысының мұғалімдеріне арналған "iMektep", "iTest", "BilimLand білім беру платформасы" оқыту порталдары бойынша семинар-тренингтер өткізілді. «Almaty Oblysy Bilimland» ресурстық орталығында мұғалімдерге арналған оқыту семинарларында 4507 мұғалім оқытылды.

***Облыстық интерактивті сабақтар туралы мәлімет***

***2018-2019 оқу жылының ІI жарты жылдығында өткізілген облыстық онлайн сабақтардың есебі***

Алматы облысы бойынша 2018-2019 оқу жылында онлайн режимінде интерактивті сабақтарға қатысатын білім беру ұйымдарының саны 262. Оның 249-ы орта мектеп, 10-ы облыстық мекемелер және 3-і колледж.

***2018-2019 оқу жылының ІІ жарты жылдығында өткен интерактивті***

***сабақтарға қатысқан мектептер тізімі***

Жалпы білім беретін пәндер бойынша ***ІI жарты жылдықта*** 24 және Алматы облысының Төтенше жағдайлар департаменті тарапынан 3облыстық интерактивті сабақ өткізілді. 24 сабақтың 14 сабағы жаратылыстану- математикалық бағыт, ал 10 сабағы қоғамдық-гуманитарлық бағыт бойынша жинақталды.

Осы кестеге сәйкес облыс мұғалімдері оқу жылы ағымында әр аптаның сәрсенбі және бейсенбі күндері сағат 15.00-де [www.elp.kz](http://www.elp.kz) порталының «Almatinskaya oblast» бөлмесінде ашық сабақтарын өткізді.

***Облыс бойынша 2018-2019 оқу жылының ІI жарты жылдығында өткізілген облыстық интерактивті сабақтар саны***

|  |  |  |  |
| --- | --- | --- | --- |
| **№** | **Аудан (қала)** | **Сабақ саны** | **Пәні** |
| 1 | Ақсу  | 0 |  |
| 2 | Алакөл | 1 | информатика |
| 3 | Балқаш | 1 | Қазақ әдебиеті |
| 4 | Еңбекшіқазақ  | 0 |  |
| 5 | Ескелді | 1 | математика |
| 6 | Жамбыл | 0 |  |
| 7 | Іле | 1 | математика |
| 8 | Қаратал | 1 | Қазақ тілі мен әдебиет |
| 9 | Қарасай | 1 | Қазақ тілі мен әдебиет |
| 10 | Кербұлақ | 0 | 0 |
| 11 | Көксу | 1 | информатика |
| 12 | Панфилов | 2 | Ағылшын тілі |
| информатика |
| 13 | Райымбек | 1 | Орыс тілі мен әдебиет |
| 14 | Сарқан | 0 |  |
| 15 | Талғар | 2 | химия |
| Қазақ тілі мен әдебиет |
| 16 | Ұйғыр | 1 | информатика |
| 17 | Қапшағай | 2 | Биология |
| Биология |
| 18 | Текелі | 1 | Қазақ тілі мен әдебиет |
| 19 | Талдықорған | 2 | Бастауыш сынып |
| география |
| 20 | Колледж  | 1 | тарих |
| 21 | Облыстық мекемелер | 5 | Математика  |
| физика  |
| География  |
| Ағылшын  |
| Математика  |
| 22 | Алматы облысының төтенше жағдайлар департаменті | 3 |  |
|  | ***Жалпы саны***  | ***27*** |  |

***2018-2019 оқу жылының ІI жарты жылдығында өткізілген облыстық онлайн семинарлар***

2019 жылы 26 ақпанында Алакөл ауданы «Химия пәнінен қорытынды аттестацияға дайындық жолдары» тақырыбында өз аудан көлемінде мектептерде онлайн режимде семинар өткізді.

2019 жылы 6 ақпанында Қазақстан Республикасы Білім және ғылым министрлігінің Ы.Алтынсарин атындағы ұлттық білім академиясы «Развитие методических кабинетов в условиях обновления содержания образования» тақырыбында онлайн семинар өткізді.

2019 жылдың 1 наурызында Алматы облыстық әдістемелік кабинеті «Білім мазмұнын жаңарту аясында ағылшын тілі пәнінен оқытудың өзекті мәселелері» тақырыбында онлайн семинар өткізді.

Жоспардан тыс, 2019 жылдың 15 наурызында Алматы облыстық әдістемелік кабинетінің ұйымдастыруымен «Желілік қауымдастық педагогтың АКТ-құзыреттілігін дамыту ортасы ретінде» тақырыбында семинар өтті.

2019 жылдың 4 сәуірі – Алматы облысының білім басқармасы «Жалпы білім беру ұйымдарына бірінші сыныпқа қабылдау» автоматтандыру жүйесі бойынша білім басқармасының Орта білім, оқытудың жаңа технологиясы мен инновация бөлімі басшысының қатысуымен онлайн семинар өткізді.

2019 жылғы 5 сәуірде Қазақстан Республикасы Білім және ғылым министрлігінің Ы.Алтынсарин атындағы ұлттық білім академиясы облыстық әдістемелік кабинеттердің қатысуымен онлайн сабақ өткізді.

2019 жылдың 19 сәуірде онлайн режимде Білім басқармасы Алматы облысы қоғамдық денсаулық сақтау департаменті қызметкерлерімен бірлесіп, “Білім беру ұйымдарының оқушыларына тамақтандыруды ұйымдастыруда мектеп оқушыларының тағам рационы бойынша бірыңғай стандарттарын қолдану” тақырыбында семинар өтті.

2019 жылдың 30 сәуір айында облыстық онлайн режимінде Алматы облыстық білім беруді дамыту оқу-әдістемелік орталығы “Білім беру сапасын арттыру және тиімді жұмыс істеудің режимі” бағдарламасын іске асыру мақсатында сабақ өткізді.

Жоспардан тыс «Мектепке дейінгі балалық шақ» Республикалық орталығының 2019 жылға арналған жылдық жоспарына сәйкес ағымдағы жылдың 30 мамырында «Мектепке дейінгі ұйымдарда 2019-2020 оқу жылында білім беру процесін ұйымдастыру бойынша Әдістемелік нұсқау хат жобасын талқылау» бойынша online тәртібінде семинар өтілді.

Оқу жылында өткізу жоспарланған 24 сабақтың (ТЖД - 3 сабақ) 27 сабағы өз уақытында, талапқа сай өткізілді.

Өткізілген сабақтарға мектептердің қатысуы қадағаланып, мониторинг жасалып, орталықтың сайтына жарияланды.

***2019-2020 оқу жылының I жарты жылдығында өткізілген облыстық онлайн сабақтардың есебі***

Алматы облысы бойынша 2019-2020 оқу жылында онлайн режимінде интерактивті сабақтарға қатысатын білім беру ұйымдарының саны 266. Оның 255-і орта мектеп, 8-і облыстық мекемелер және 3-і колледж.

*Облыс бойынша онлайн режимінде* *интерактивті сабақтарға қатысуға мүмкіндігі бар білім беру ұйымдарының саны*

Жалпы білім беретін пәндер бойынша **23** және Алматы облысының Төтенше жағдайлар департаменті тарапынан **2** облыстық интерактивті сабақ өткізу жоспарланып, білім басқармасымен бекітілді. 23 сабақтың 10 сабағы жаратылыстану-математикалық бағыт, ал 13 сабағы қоғамдық-гуманитарлық бағыт бойынша жинақталды.

Осы кестеге сәйкес облыс мұғалімдері оқу жылы ағымында әр аптаның сәрсенбі және бейсенбі күндері сағат 15.00-де [www.sabak.kz](http://www.sabak.kz) порталында ашық сабақтарын өткізді.

Сабақтардың техникалық ақаусыз өтуі үшін модератор алдын ала сілтеме құрады, сілтеме барлық мектептерге автоматты түрде жолданды. Сонымен қатар аудио және видео құрылғыларын тексеріп, баптау жұмыстары жүргізілді.

***Облыс бойынша 2019-2020 оқу жылының I жарты жылдығында жоспарланған облыстық интерактивті сабақтар саны***

|  |  |  |  |
| --- | --- | --- | --- |
| **№** | **Аудан (қала)** | **Сабақ саны** | **Пәні** |
| 1 | Ақсу  | 2 | Физика |
| Орыс тілі мен әдебиеті |
| 2 | Алакөл | 1 | Ағылшын |
| 3 | Балқаш | 0 |  |
| 4 | Еңбекшіқазақ  | 1 | Орыс тілі мен әдебиеті |
| 5 | Ескелді | 1 | Қазақ тілі мен әдебиеті |
| 6 | Жамбыл | 2 | Математика |
| Информатика |
| 7 | Іле | 1 | Қазақ тілі мен әдебиеті |
| 8 | Қаратал | 0 |  |
| 9 | Қарасай | 0 |  |
| 10 | Кербұлақ | 0 |  |
| 11 | Көксу | 1 | Тарих |
| 12 | Панфилов | 2 | Информатика |
| Қазақ тілі мен әдебиеті |
| 13 | Райымбек | 0 |  |
| 14 | Сарқан | 1 | Тарих |
| 15 | Талғар | 0 |  |
| 16 | Ұйғыр | 1 | Бастауыш сынып |
| 17 | Қапшағай | 1 | Бастауыш сынып |
| 18 | Текелі | 1 | Информатика |
| 19 | Талдықорған | 1 | Өзін – өзі тану |
| 20 | Колледж  | 1 | Педагогикалық шеберлік негіздері |
| 21 | Облыстық мекемелер | 6 | Биология |
| Математика |
| География |
| Тарих |
| Математика |
| 22 | Алматы облысының төтенше жағдайлар департаменті | 2 |  |
|  | ***Жалпы саны***  | ***25*** |  |

***I жарты жылдықта 25 сабақ*** (ТЖД - 2 сабақ) ***өткізу кестеге сәйкес бекітіліп,*** 19 сабағы өз уақытында, талапқа сай өткізілді. Алайда қыркүйек айында өткізілетін 6 сабақ sabak.kz порталының жаңа платформасына өту себебінің техникалық ақаулықтарына байланысты өтпеді.

Өткізілген сабақтарға мектептердің қатысуы қадағаланып, мониторинг жасалып, орталықтың сайтына жарияланды.

**Орталық директоры А.Шарипова**